TU แจ้งเดินเครื่องรง.ใน “กานา” ตามปกติตั้งแต่ 18 พ.ค.63 หลังปิดฆ่าเชื้อ “โควิด”
TU แจ้งเดินเครื่องรง.ใน “กานา” ตามปกติตั้งแต่ 18 พ.ค.63 หลังปิดฆ่าเชื้อ “โควิด”
20 พ.ค. 2563

บริษัท ไทยยูเนี่ยน กรุ๊ป จำกัด (มหาชน) หรือ TU แจ้งว่าตามที่โรงงานไพโอเนีย ฟู้ด แคนเนอรี (PFC) สาธารณรัฐกานา ซึ่งเป็นบริษัทย่อยของบริษัท ได้ปิดโรงงานชั่วคราว เนื่องจากพบพนักงานติดเชื้อไวรัสโควิด-19 เมื่อวันที่ 17 เม.ย.ที่ผ่านมา จึงได้ปิดการดำเนินงานเพื่อทำความสะอาดและฆ่าเชื้อ รวมถึงได้ประสานงานกับรัฐบาลกานาและหน่วยงานสาธารณสุขกานาในการตรวจหาเชื้อโควิด-19 ให้กับพนักงานที่มีความเสี่ยง และได้ประสานงานปรึกษากับหน่วยงานสาธารณสุขของกานาอย่างใกล้ชิดมาตลอดนั้น
ขณะนี้บริษัทได้รับอนุญาตจากหน่วยงานสาธารณสุขกานาซึ่งเป็นผู้ดูแลกำกับ ให้สามารถเปิดโรงงานดำเนินการผลิตได้แล้วในบางส่วน ตั้งแต่วันที่ 18 พ.ค.63 ซึ่งบริษัทจะเพิ่มกำลังการผลิตไปตามลำดับอย่างต่อเนื่อง จนกว่าจะดำเนินการอย่างเต็มกำลังการผลิตได้เช่นเดิม
สำหรับผลกระทบจากการปิดดำเนินงานของโรงงาน PFC นั้น บริษัทประเมินว่า จะส่งผลกระทบต่อกำลังการผลิตคาดว่าไม่เกิน 1% ต่อปีของปริมาณการแปรรูปปลาทูน่าทั่วโลกของไทยยูเนี่ยน อย่างไรก็ตามการผลิตที่เพิ่มขึ้นทั่วโลกของกลุ่มบริษัทสามารถช่วยชดเชยส่วนนี้ได้ และไม่ใช่ผลกระทบที่มีนัยสำคัญต่อกำลังการผลิตทั่วโลกของกลุ่มบริษัท